PATVIRTINTA:

Pagėgių palaikomojo gydymo, slaugos

ir senelių globos namų direktorės

2017 m. spalio 26 d. įsakymu Nr. 24 V

**PAGĖGIŲ PALAIKOMOJO GYDYMO SLAUGOS IR SENELIŲ GLOBOS NAMŲ**

**VIRĖJO PAREIGYBĖS**

**APRAŠYMAS**

**I. PAREIGYBĖS CHARAKTERISTIKA**

1. Pagėgių palaikomojo gydymo slaugos ir senelių globos namų (toliau-Senelių globos namai) virėjas, darbuotojas, dirbantis pagal darbo sutartį.

2. Pareigybės lygis – C.

3. Pareigybės grupė – 4.

4.Virėjopareigybės aprašymas (toliau–aprašymas) reglamentuoja virėjo pareigybės charakteristiką, paskirtį, bendruosius ir specialiuosius reikalavimus, pareigas ir funkcijas, teises, atsakomybę ir atskaitomybę.

5. Virėja į darbą priimama ir atleidžiama iš jo Senelių globos namų direktoriaus įsakymu Lietuvos Respublikos darbo kodekso nustatyta tvarka.

6. Virėjo pareigybę steigia ir panaikina, pareigybės aprašymą tvirtina ir atlyginimo dydį nustato Senelių globos namų direktorius Lietuvos Respublikos teisės aktų nustatyta tvarka.

**II. PAREIGYBĖS PASKIRTIS**

7. Virėjo pareigybė reikalinga tam, kad užtikrinti maisto gaminimą Senelių globos namų gyventojams, ligoninės pacientams ir dienos socialinės globos lankytojams vadovaujantis higienos normomis ir kitais Lietuvos Vyriausybės nutarimais bei kitais teisės aktais.

**III. BENDRIEJI IR SPECIALIEJI REIKALAVIMAI ŠIAS PAREIGAS EINANČIAI VIRĖJUI**

8. Virėjas turi atitikti šiuos bendruosius ir specialiuosius reikalavimus:

8.1. virėjo pareigoms priimamas darbuotojas turintis virėjo kvalifikaciją patvirtinantis kursų pažymėjimą;

8.2. virtuvės darbuotojų higieninių mokymų kursų pažymėjimą;

8.3. sveikatos patikrinimo pažymą, kad gali dirbti virėju;

8.4. praktinio darbo patirtis ir/ar gebėjimas dirbti savarankiškai;

8.5.būti susipažinusiam su dujinių, elektros viryklių ir kitų įrenginių eksploatavimo taisyklėmis;

8.6. būti susipažinusiam su darbo saugos reikalavimais dirbant su įvairia darbo technika ir jos laikytis;

8.7. virėjui reikalingos žinios apie sanitarinius higieninius ir dezinfekavimo reikalavimus savo darbo vietoje.

**IV. ŠIAS PAREIGAS EINANČIO DARBUOTOJO FUNKCIJOS**

9. Virėjas atlieka šias funkcijas:

9.1. pagal bendrosios praktikos slaugytojo sudarytą valgiaraštį ir patiekalų gamybos technologines korteles gamina maisto patiekalus;

9.2. atiduoda maistą vartotojams pagal nustatytas maitinimo normas ir laikantis maisto atidavimo grafiko;

9.3. vykdo bendrosios praktikos slaugytojo ir dietisto nurodymus:

9.3.1. gyventojų, pacientų ir lankytojų maitinimo organizavimo klausimais;

9.3.2. sanitarijos ir higienos klausimais;

9.4. planuoja ir organizuotai atlieka reikalingus maisto gamybos darbus:

9.5. griežtai laikosi patiekalų ruošimo receptūrų;

9.6. užtikrina maisto gaminimo kokybę ir patiekimą;

9.7. dirba komandoje, bendrauja ir bendradarbiauja su kitais darbuotojais, būna mandagus, taktiškas su kolegomis, vaikais ir kitais interesantais.

10. Privalo mokėti ir žinoti:

10.1. materialinės atsakomybės pagrindus;

10.2. įstaigos įrenginių, gamybinio inventoriaus, įrankių matavimo prietaisų, indų, taros paskirtį, jų priežiūros ir naudojimo taisykles;

10.3. patiekalų paruošimo receptūras bei technologiją ir jų apipavidalinimo pagrindus;

10.4. pagrindines maisto gaminimo taisykles ir maitinimo normas;

10.5. pagrindines žaliavas, jų paskirtį, sudėjimo tvarką, santykį bei normas;

10.6. šiluminio maisto produktų apdorojimo (virimo, kepimo, šutinimo) trukmę ir temperatūrą;

10.7. gatavos produkcijos išeigas, gaminių virimo bei kepimo metu sumažėjimo procentus;

10.8. kaip išvengti žaliavos ir gatavos produkcijos susilietimo bei kryžminio užterštumo;

10.9. košių virimo ir daržovių virimo, kepimo, troškinimo būdus bei trukmę;

10.10. priklausomai nuo atliekamo darbo dėvėti tvarkingą, higienos reikalavimus atitinkančią aprangą;

10.11. ligos ir atostogų metu vaduoti kitus virėjus;

10.12. pajutus užkrečiamų ligų simptomus, informuoja vyriausiąją slaugytoją;

10.13. dirbti pagal „Geros higienos praktikos taisykles“ ir Lietuvos higienos normas HN:75.

**V. ŠIAS PAREIGAS EINANČIO DARBUOTOJO TEISĖS IR ATSAKOMYBĖ**

11. Virėjas turi teisę:

11.1. pranešti direktoriui apie savo neatvykimą į darbą;

11.2. pietauti darbo vietoje;

11.3. nustatyta tvarka profilaktiškai pasitikrinti sveikatą**;**

11.4. į sudarytas saugias ir sveikatai nekenksmingas darbo sąlygas;

11.5. sužinoti apie darbo aplinkoje esančius sveikatai pavojingus ir kenksmingus veiksnius;

11.6. į savalaikį ir pakankamai aprūpintą darbui skirtas priemones, įrankius bei asmenines apsaugos priemones;

11.7. neatlikti darbų, atsisakyti vykdyti užduotį ar pavedimą, jeigu tai prieštarauja įstatymams, darbuotojų saugos ir sveikatos, gaisrinės saugos bei higienos reikalavimams, prieš tai pranešus Įstaigos administracijai ir raštu pateikus atsisakymo motyvą;

11.8. raštu ir žodžiu kreiptis į administraciją įvairiais asmeninio pobūdžio klausimais;

11.9.pasinaudoti visomis Lietuvos Respublikos darbo kodekso teikiamomis garantijomis ir teisėmis.

12. Virėjas atsako Lietuvos Respublikos teisės aktų nustatyta tvarka:

12.1. už Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių maisto gamybą ir maitinimo organizavimą ugdymo įstaigoje, Senelių globos namų direktoriaus įsakymų vykdymą;

12.2. darbų saugos ir sveikatos, gaisrinės saugos, Darbo tvarkos taisyklių reikalavimų ir pareigybės aprašymo reikalavimų vykdymą;

12.3. už teisingą technologinio proceso organizavimą, įrengimų panaudojimą pagal paskirtį, jų saugią eksploataciją;

12.4. už gaminamos produkcijos kokybę, patiektos porcijos svorį bei išvaizdą;

12.5. už darbo drausmės pažeidimus;

12.6. už virėjo pareigybės aprašyme nurodytų funkcijų tinkamą vykdymą, užduočių atlikimą laiku, asmeniškai rengiamų dokumentų atitikimą reikalavimams.

**VI. ŠIAS PAREIGAS EINANČIO DARBUOTOJO PAVALDUMAS**

13. Virėjas yra tiesiogiai pavaldus įstaigos dietistei.

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data)